યુવા સંદીપ સિંહ (દિલજીત દોસાંઝ) પણ આ લોકો પૈકીનો જ એક છે, પણ સ્ટ્રિક્ટ કોચના કારણે તેની હિંમત જવાબ આપી જાય છે પણ તે હૉકી રમવાનું છોડી દે છે. ટીનેજ સુધી તેની જિંદગીમાંથી હૉકી ગાયબ થઈ જાય છે પણ પછી તેની જિંદગીમાં હરપ્રીત (તાપસી પન્નૂ)ની એન્ટ્રી થાય છે અને સંદીપ તેના પ્રેમમાં પડી જાય છે. હરપ્રીત ફરી એકવાર સંદીપની અંદર હૉકી માટેનું ઝનૂન પેદા કરે છે અને તેને આગળ વધતા રહેવા માટે પ્રેરિત કરતી રહે છે. આનાથી ફરી એકવાર સંદીપ માટે હૉકી પ્લેયર બનવું તેની જિંદગીનો ઉદેશ્ય બની જાય છે.